Donald Trump , forseti Bandaríkjanna , og bandamenn hans , eru að dusta rykið af leikbókinni sem notuð var til að verja forsetann gegn rannsókn Robert Mueller , fyrrverandi sérstaks saksóknara Dómsmálaráðuneytisins . Þrýstingurinn á forsetann hefur aukist til muna og þá með miklum hraða á síðustu dögum í tengslum við símtal hans og Voldymyr Zelensky , forseta Úkraínu , þar sem Trump bað Zelensky um að rannsaka Joe Biden , pólitískan andstæðing sinn . Í kjölfarið ákváðu Demókratar á þingi að hefja formlegt ákæruferli á hendur Trump fyrir embættisbrot . Samkvæmt fjölmiðlum vestanhafs kom hraði vendinga í Washington Trump-liðum á óvart . Sjá einnig : Reyndu að fela upplýsingar um símtal Trump og ZelenskyÍ stuttu máli er hægt að skilgreina vörnina í nokkrum liðum : Að grafa undan embættismönnum sem koma að málinu . Senda Rudy Giuliani , einkalögmann Trump , og aðra bandamenn hans í fjölmiðla til að gera atburðarrásina , einstök atriði hennar og staðreyndir óskýrari . Svo treystir forsetinn á þingmenn Repúblikanaflokksins , og þá sérstaklega þá á öldungadeildinni , til að skýla honum . Þar að auki snúast varnir Trump að miklu leyti um gagnárásir hann á þá sem herja á hann . Bæði í fjölmiðlum og á Twitter . Með þessu vilja Trump-liðar tryggja stuðning grunn-stuðningsmanna Trump í aðdraganda forsetakosninga á næsta ári . Nornaveiðarnar byrjaðar aftur Orð og setningar eins og nornaveiðar , hneyksli , forsetaáreiti , „ það hefur aldrei verið komið jafn illa fram við forseta “ og „ þetta má ekki gerast aftur “ , eru farin að birtast í miklu magni á Twitter-síðu Trump og í yfirlýsingum hans til fjölmiðla . AP fréttaveitan segir Hvíta húsið skorta þá skipulagningu og aga sem þurfi til að berjast gegn ákæru fyrir embættisbrot . Þar að auki séu starfsmenn þreyttir og niðurlútir eftir rannsókn Mueller . Þegar Bill Clinton , fyrrverandi forseti , var ákærður á sínum tíma var hópur reyndra lögmanna í Hvíta húsinu og fjöldi upplýsingafulltrúa sem allir komu að vörnum Clinton . Staða Hvíta hússins nú er ekki sambærileg . Þá óttast bandamenn Trump að hann og teymi hans einblíni of mikið á pólitískar deilur í tengslum við uppljóstrarakvörtunina svokölluðu en ekki hættur rannsókna Demókrata og mögulegrar ákæru fyrir embættisbrot . Um mánaðabil stóð Trump í þeirri trú að hann myndi hagnast á ákæru fyrir embættisbrot og hefur hann meðal annars vísað til þess að Demókrataflokkurinn jók fylgi sitt þegar Clinton var ákærður . Þar að auki þykist hann viss um að öldungadeild þingsins muni ekki víkja honum úr embætti en til þess þarf tvo þriðju þingmanna . Repúblikanar eru með nauman meirihluta á öldungadeildinni . Politico segir Trump þó hafa byrjað að líta málið alvarlegri augum þegar leið á vikuna og þegar hann og aðstoðarmenn hans áttuðu sig á þeim hraða sem málið hefur náð . Í fyrstu taldi Trump að gagnsæi hans með birtingu uppskriftar af símtali hans og Zelenski myndi hjálpa til þó starfsmenn hans óttuðust að það myndi hafa öfug áhrif . Sem það virðist hafa gert . Þá hefur miðillinn eftir aðstoðarmönnum og bandamönnum Trump að þeir óttist að hann muni versna í skapi við aðgerðir Demókrata og ekki geta einbeitt sér að stjórn Bandaríkjanna og kosningabaráttunni . Vísa þeir til þess hve mikið Mueller og rannsókn hans fangaði athygli forsetans . Starfsmönnum fastanefndar Bandaríkjanna hjá SÞ er sagt hafa brugðið þegar Donald Trump , forseti Bandaríkjanna , sagði við þá að sá sem veitti uppljóstraranum sem kvartaði undan símtali forsetans við Úkraínuforseta upplýsingar um símtalið væri nálægt því að vera njósnari . Bandaríska þingið birti í dag kvörtun uppljóstrara sem segir að ríkisstjórn Donalds Trump forseta hafi um fjögurra mánaða skeið reynt að fá forseta Úkraínu til að rannsaka pólitískan andstæðing Trumps . Forsetaembættið er sagt reyna að hylma yfir málið og fela eftirrit af símtali Trumps og Úkraínuforseta .